**Doktorandusz költségtérítés-/önköltség-fizetési szabályzat**

**BME VBK**

**2013. november 26.**

1. A BME Térítési és juttatási szabályzat 26. §, illetve 26/A. § alapján a BME VBK Oláh György Doktori Iskolájába költségtérítéses/önköltséges képzési formában felvett hallgatók költségtérítésének/önköltségének összege az alábbi tételeket tartalmazza:
   1. Oktatási költségtérítés/önköltség: 100.000 Ft/félév
   2. Kutatási költségtérítés/önköltség: 200.000 Ft/félév
2. A Hallgató a költségtérítés/önköltség összegét, amennyiben aktív félévre bejelentkezik, az adott félévre köteles megfizetni, függetlenül attól, hogy a tanulmányi és egyéb kötelezettségeit teljesíti-e a félév során. A költségtérítést/önköltséget félévente a hallgató, vagy a költségtérítés/önköltség összegének megfizetését tőle átvállaló köteles a BME VBK által kiállított csekken, vagy jogi személy által történt átvállalás esetén átutalással március 31-ig, illetve október 31-ig teljesíteni. A befizetésről számla kerül kiállításra.
3. A költségtérítést/önköltséget részben, vagy egészben átvállalhatja a költségtérítéses/ önköltséges hallgató munkáltatója, vagy egyéb harmadik személy. A kötelezettség átvállalásáról az átvállalás összegét is tartalmazó nyilatkozatot a hallgató köteles munkáltatójától, illetve a követelést átvállaló harmadik személytől beszerezni, és a BME VBK Dékáni Hivatalában február 15-ig, illetve szeptember 15-ig leadni. Amennyiben a költségtérítés/önköltség megfizetését a hallgató munkáltatója vállalta át, a számla a munkáltató nevére kerül kiállításra. A hallgató képzésével kapcsolatos valamennyi költség megfizetéséért akkor is felelős, ha ezt tőle más természetes vagy jogi személy átvállalta.
4. A költségtérítés/önköltség összegét a hallgató által benyújtott kérelem és az Oláh György Doktori Iskola vezetőjének javaslata alapján a BME VBK Dékánja jogosult csökkenteni a BME Térítési és Juttatási Szabályzat 30. §ára figyelemmel az alábbiak szerint:
   1. A kutatási költségtérítést/önköltséget nem kell megfizetnie annak a doktorandusznak, aki doktori kutatómunkáját külső helyszínen, külső témavezető irányításával végzi, és a kutatás pénzügyi és technikai feltételeinek biztosításáról a témavezető és a külső kutatóhely vezetőjének aláírásával ellátott nyilatkozatot a doktorandusz a VBK Dékáni Hivatalába február 15-ig, illetve szeptember 15-ig leadja.
   2. A kutatási költségtérítés/önköltség összege részben, vagy egészben csökkenthető, ha a doktorandusz a kutatómunkáját az egyetemen belül végzi, és az előző két aktív félévben (a második aktív félévét az adott képzésen töltő hallgató esetén az előző aktív félévben) a Kutatómunka c. tárgyra jeles érdemjegyet kapott. A csökkentés feltétele továbbá, hogy a doktorandusz témavezetője nyilatkozik, hogy a kutatás pénzügyi fedezete pályázati, vagy egyéb ún. saját bevételes forrásból a BME, vagy a BME-n működő MTA Kutatócsoport rendelkezésére áll.
   3. A kutatási költségtérítés/önköltség összege részben, vagy egészben a kutatómunkáját az egyetemen belül végző első féléves doktorandusz részére is csökkenthető, ha a doktorandusz a felvételi eljárás során a „Kiemelkedő tanulmányi eredmény, szakmai és egyéb érdemek” alapján legalább 20 pontot ért el, vagy az adott kutatási témában már rendelkezik impakt faktoros folyóiratban megjelent publikációval. A csökkentés feltétele továbbá, hogy a doktorandusz témavezetője nyilatkozik, hogy a kutatás pénzügyi fedezete pályázati, vagy egyéb ún. saját bevételes forrásból a BME, vagy a BME-n működő MTA Kutatócsoport rendelkezésére áll.
   4. Az oktatási költségtérítés/önköltség összege 25 – 50%-kal csökkenthető, amennyiben az előző két aktív félévben (a második aktív félévét az adott képzésen töltő hallgató esetén az előző aktív félévben és a doktorandusz-képzéssel megegyező tudományágú MSc tanulmányok utolsó félévében, az első aktív félévét az adott képzésen töltő hallgató esetén a doktorandusz-képzéssel megegyező tudományágú MSc tanulmányok utolsó két félévében) a súlyozott tanulmányi átlaga elérte a 4,5-t. A csökkentés maximális értékét az alábbiak szerint kell meghatározni:

csökkentés % = (súlyozott tanulmányi átlag – 4) \* 50%

1. A doktorandusz-hallgató oktatási költségtérítés/önköltség fizetési kötelezettsége a hallgató szociális helyzete alapján 50%-al csökkenthető. Amennyiben az oktatási költségtérítés/önköltség a jelen szabályzat 4. d.) pontja alapján már csökkentésre került, a 4. d.) pont figyelembe-vételével megállapított összeget kell a szociális helyzet alapján adott kedvezmény számításakor alapul venni. A szociális helyzet megállapítása a BME Térítési és Juttatási Szabályzat 13. §-a és 2. melléklete szerint történik. A fizetési kötelezettség szociális helyzet alapján történő csökkentésének mértékéről a kari doktorandusz-képviselet delegáltjának javaslata alapján a BME VBK Dékánja dönt.
2. A költségtérítés/önköltség összegének csökkentéséről szóló megfelelő formanyomtatványon elkészített kérelmet az igazoló dokumentumokkal együtt a doktorandusz a BME VBK Dékáni Hivatalában február 15-ig, illetve szeptember 15-ig adhatja le. A költségtérítés/önköltség összegének csökkentéséről szóló javaslatot az Oláh György Doktori Iskola vezetőjének, illetve a kari doktorandusz-képviselet delegáltjának a BME VBK Dékánja részére február 22-ig, illetve szeptember 22-ig kell benyújtania. A BME VBK Dékánja február 28-ig, illetve szeptember 28-ig hozza meg döntését a költségtérítés/önköltség csökkentéséről.
3. Külső fél együttműködési szerződés keretében is támogathatja a VBK Oláh György Doktori Iskoláját. A támogatási összeg a külső fél részéről támogatott doktorandusz-hallgatók által fizetendő költségtérítés/önköltség összegének esetleges átvállalásán felül további kutatási támogatást is tartalmazhat. E támogatásért az adományozó fél kutatási jelentés félévenkénti elkészítését írhatja elő. A támogatás feltételeit az együttműködési szerződésben kell meghatározni.
4. Amennyiben a hallgató a kirótt költségtérítést határidőre nem fizeti be, a BME Térítési és juttatási szabályzat 31. § (2) bekezdésében leírtak szerint kell eljárni.
5. Amennyiben a képzés az intézmény hibájából a tanulmányi félév közben megszakad, vagy megszűnik, a hallgatónak az utolsó, a BME által nem teljesített félévre befizetett költségtérítés/önköltség összege visszajár.
6. Ez a szabályzat először a 2014. február 1-vel induló szemeszterre alkalmazandó.